Lolland-Falsters Stifts-Tidende, 1846-03-28
Den 9de Februar d. A., om Morgenen tidlig, savnede Gaardmand Jørgen Pedersen Hampe i Egeløv sin Tjenestepige, en Datter af Skræder Jørgen Hansen i Nørre Grimmelstrup, og kort Tid efter, ved at søge efter hende, fandtes hun liggende død i en tæt udenfor Gaarden værende Mergelgrav, som var fuld af Vand. Jørgen Hampe anmeldte dette for Pigens Fader og for Sognefogden, og denne igjen dette for Politimesteren, der anstillede den befalede Undersøgelse, men som, grundet paa Cancelli-Skrivelse af 25de Mai 1839, ikke fandt mindste Anledning til at lade Liget undersøge af den 3 Miil fraværende Districtslæge, saameget meere som Jørgen Hampe, af egen Drivt havde ladet dette syne af practiserende Læge, Cand. chir. Rager i Kippinge, og af ham modtaget en Attest, at han aldeles intet Spor til nogensomhelst Vold kunde opdage. Ved Undersøgelsen blev det derhos ogsaa oplyst, at de strax Tilstedekomne havde seet Pigens Spor i Sneen omkring Mergelgraven, og det blev antaget, at hun i Mørket var gledet ned i denne, uden at kunne hjælpe sig selv, og paa denne Maade druknet. Det blev derefter af Overøvrigheden resolveret, at Liget maatte jordes paa sædvanlig Maade, og som ogsaa blev besørget af Forældrene. Nogen Tid derefter blev det Rygte almindeligt, at bemeldte Pige var myrdet eller forledet til Selvmord, ved at hendes Huusbonde og Madmoder havde mishandlet hende, og at navnlig Førstnævnte skulde kort for hendes Død have brændt hende i Ansigtet med en Tot Blaar, og der blev i denne Anledning beordret Forhør optaget til Sagens sande Sammenhæng; men foruden at man veed, at de Personer, og navnligen Pigens Fader, som formodedes at kunne meddele nogensomhelst Oplysning i Sagen, ere blevne afhørte, og at Politiet paa andre forskjellige Maader har søgt at erholde Kundskab i denne Sag, har der hidtil aldeles intet Mistænkeligt enten fra Jørgen Hampes, hans Kones eller Andres Side været at udfinde. Det er tvertimod af flere Deponenter forklaret, at Pigen ingensomhelst Mishandling har lidt, men været vel tilfreds i sin Tjeneste; og vilde man end antage, at en eller anden af Deponenterne kunde forklare Noget i Faveur af Jørgen Hampe eller Kone, kan dette dog ikke antages om den Alle, og Sandheden vil derfor tidligt eller seent nok komme for Lyset. Jmidlertid er det rigtignok en Gaade, hvorfor Pigen, der kun var 15 a 16 Aar gammel, skulde have taget Livet af sig selv; men det udspredte Rygte formodes dog nærmest at have havt sin Grund i, at Jørgen Hampe er mindre godt undet af sine Bymænd, at han og Kone skulle være strenge imod deres Tjenestefolk, og at, naar En eller Anden af Skadefrohed blot uleiliger sig med at omtale lignende Historier, som grundede i Formodninger, for en vis Hr. B., er denne Mand for at bringe dem omkring, og saaledes bearbeide dem, at Folk og tilsidste han selv antager dem for sande. Foruden ham er der ogsaa en Anden, der ved sin Veltalenhed forstaaer at sætte Folk i et ilde Omdomme og Creditspilde. Ønskeligt var det, om Saadanne engang kunde blive dragne til Ansvar for deres uværdige Forhold. De to Herrer have forresten vist Nok af deres egen Deel, og kunde gjerne lade andre Mennesker være i Fred. o. d. Atter om "Bon-Sagen.